

**Ауылдық жерлердегi жылжымайтын мүлiктердi, (жер учаскелерi, тұрғын үйлер, пәтерлер, саяжайлар, гараждар, құрылыстар және өзге жылжымайтын мүлiктер) иесiздендiру туралы шарттарды куәландырғандығы үшiн мемлекеттiк баж ставкалары туралы**

***Күшін жойған***

Қазақстан Республикасы Үкiметiнiң қаулысы 1997 жылғы 25 ақпандағы N 264. Қаулының күші жойылды - ҚР Үкіметінің 2005 жылғы 27 шілдедегі N 781 қаулысымен

      "Мемлекеттiк баж туралы" Қазақстан Республикасының 1996 жылғы 31 желтоқсандағы N 65 Заңын жүзеге асыру мақсатында Қазақстан Республикасының Үкiметi қаулы етедi:    
      1. Ауылдық жерлердегi жылжымайтын мүлiктердi, (жер учаскелерi, тұрғын үйлер, пәтерлер, саяжайлар, гараждар, құрылыстар және өзге жылжымайтын мүлiктер) иесiздендiру туралы шарттарды куәландырғандығы үшiн мынадай мемлекеттiк баж ставкалары белгiленсiн:    
      күрделiлердi (үлестердi есептеумен, үйдiң немесе пәтердiң бөлiгiн сату туралы қоса иеленушiнiң шақыруымен немесе жазбаша ескертпемен):    
      балаларына, жұбайына, ата-аналарына, туған аға-iнiлерi мен апа-сiңлiлерiне, немерелерiне - 250 процент;    
      басқа тұлғаларға - 350 процент;    
      қарапайымдарды:    
      балаларына, жұбайына, ата-аналарына, туған аға-iнiлерi мен апа-сiңлiлерiне, немерелерiне - 200 процент;    
      басқа тұлғаларға - 250 процент.    
      2. Мемлекеттiк баждың тiркелген проценттiк ставкалары мемлекеттiк бажды төлеу күнiне республикада белгiленген есептi көрсеткiштiң мөлшерiн негiзге ала отырып есептеледi.    
      3. Осы қаулы жариялауға жатады.

      Қазақстан Республикасының   
         Премьер-Министрi

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК